
BISERICA SCHITULUI MARCULESTI-FLAMANDA 
DIN CAMPULUNG-MUSCEL 


SFUDIU ARHITECFONIC 


Biserica cu hramul Inàltarea Domnului si Sfântul 
Dimitrie, ridicată in anul 1765 de Spătarul Dimitrie 
Roset pe dealul, numit astăzi Flămânda, în Câmpu- 
lungul Muscelului şi dărâmată înaiate de 1873, adică 
numai după un secol de existență, nu a pierit fără 
a lăsa nicio amintire, ca atâtea alte monumente 
pomenite în vechi catagrafii şi ale căror fundaţii, 
uitate in pământ, sunt numai de întâmplare scoase 
la iveală. Ni s'au păstrat câteva fotografii, dintre care, 
cea mai frumoasă 1), a fost comunicată Comisiunii 
Monumentelor Istorice de către d-l Profesor arhitect 
Paul Smarandescu (fig. nr. 1) prilejuind studiile de 
fată; un desen al pictorului Gh. Tătărescu +) după 
zugrăveala in frescă din interiorul bisericii dispărute, 
reprezentând pe ctitori ţinând in mână modelul 
bisericii, (fig. nr. 3) şi câteva fragmente de piatră 
cioplită; 

Intre fotografii şi reprezentarea bisericii din 
tabloul votiv sunt unele nepotriviri şi niciuna din 


pietrele rămase nu figurează şi în fotografii, — ceea ce 
ar constitui o dimensiune sigură pentru restabilirea 
exactă a planurilor prin metrofotografie, — iar fun- 


daţiile bisericii, probabil existente încă, pe cât se 
pare, in alt loc decât acela ocupat de bisericile 
ridicate în urmă şi care ne-ar putea da informaţii 
foarte preţioase, nu au fost încă cercetate. Cu toate 
aceste dificultăţi, din examinarea amănunțită a docu- 
mentelor, enumerate mai sus, putem încerca totuşi 
să stabilim, pe cât se va putea, unele din elementele 
care constituiau frumuseţea si interesul monumen- 
tului dispărut. 

Tabloul ctitorilor (fig. nr. 3) reprezentând intr’o 
obişnuită perspectivă convenţională şi puţin forţată, 
dintr'odată faţada principală şi faţada laterală a 
monumentului, ne înfăţişează o biserică drepturi- 


3) Dar nu si cea mai veche. Crăpătura care brăzdează faţada, 
are, în această fotografie, în dreptul icoanei hramului o lărgime 
ceva mai mare de 10 centimetri în timp ce aceeaşi crăpătură 
în fotografia, mai mică şi comunicată de preotul Gheorghe 
Bănăţeanu, actualul paroh, are o lărgime numai de 8 centi- 
metri. Această fotografie mai veche este reprodusă sub denu- 
mirea greşită de Biserica Domnească Veche de către C. Rădu- 
lescu-Codin în Cânţulungul Muscelului, Câmpulung 1925, 
Di 149; 

2) In Familia Rosetti de Generalul R. Rosetti, vol. II, Bucu- 
resti 1940, Planşa XLIV, de unde o reproducem aci (fig. 3). 


de HORIA TEODORU 


ghiulară (fără abside laterale) fără pridvor 1) şi cu 
o turlă deasupra naosului. Altarul nu are o mare 
desvoltare: numai câteva haşuri de umbră par a 
arăta că zidul fațadei, fără nicio retragere >), se 
rotunjeşte în forma de absidă semicirculară 2) foarte 
apropiată de ultima fereastră a naosului. 

Turla, octogonală, având câte o fereastră lungă 
şi tăiată la mijloc de un tirant de întărire, pe fiecare 
față, stà pe o bază patrată, ornată cu două medalioane 
circulare 4). Este acoperită cu o cupolă plăcut galbată 
de o formă care era foarte răspândită în trecut, când 
şindrila era încă atât de des întrebuințată. Crucile, 
simple, au la baza lor un ornament in formă de 
sferă. 

In faţada principală se vede usa, arcată şi brâul 
ocolind locul icoanei hramului. In fațada laterală 


# se văd trei ferestre arcate, una a pronaosului şi două 


pentru naos 5) iar în registrul superior, deasupra 
ferestrelor sunt figurate trei cercuri putin mai mari 
decât acelea de pe baza turlei. Judecând după adân- 
cimea cu grijă indicată în acelaşi fel ca la deschiderile 
din registrul inferior, socotim că sunt ferestre, iar 
nu simple firide ornamentale, căci, în cazul acesta, 
potrivit deselor exemple ce avem din aceeaşi epocă, 


1) După cum se ştie, în secolul al XVIII-lea, bisericile, mai ales 
micile schituri şi unele paraclise fără pridvor sunt foarte rare. 
Vezi N. Ghika Budeşti, Evoluţia Arhitecturii in Muntenia si 
in Oltenia în Buletinul C. M. I., anul XXIX, p. 20. 

2) Altarele care continuă fără retragere zidul naosului sunt 
foarte rare. Putem cita în Muşcel altarul poligonal al Para- 
clisului fostei mânăstiri Aninoasa (vezi în Buletinul C. M. lI., 
anul XXIX, fig. 288 şi 292) şi altarul circular al bisericii ruinate 
din locul numit Hobaia in Suslăneşti (vezi planul publicat 
în «Buletinul C. M. I.», anul XXXIII, Fasc. 103, p. 6, 
dar unde pridvorul adăogat mai târziu si având zidurile 
mai înguste e arătat cu ziduri de aceeași lărgime şi ca făcând 
corp cu vechea biserică din secolul al XVI-lea). Altarul poli- 
gonal al bisericii prahovene din Chiţorani are traseul obişnuit; 
numai o greşală a planului îl arată în continuarea naosului în 
«Buletinul C. M. I. », anul XXXIII, fasc. 104, p. 82. 

3) De asemeni altarele semicirculare sunt foarte rare. In 
Muscel, afară de biserica ruinată menţionată în nota de mai 
sus, putem cita biserica mai târzie, din 1828 din Domnestii 
de Sus. «Buletinul C. M. I. », anul XXIX, p. 56 şi fig. 78—83. 

*) După cum se ştie, acest element decorativ este caracteristic 
pentru secolul al XVIII-lea. N. Ghika Budeşti, o. c., p. 28. 

3) Se întâlnesc în mod curent, la bisericile dreptunghiulare, 
câte două ferestre pe fiecare latură a naosului. 

ar fi mai numeroase, trecànd si pe fatada principalà Faptul cà, dupà zugravul necunoscut, pictorul 
şi constituind o friză continuà de medalioane Tătărescu a reprodus cu atâta migalà detaliile cele 





+ > = È : : = Melia 


Fig. 1. — Vechea biserică a schitului Marculesti-Flamànda, lângă Câmpulung-Muscel — azi dărâmată. Fotografie 
comunicată de d-l Arhitect Paul Smarandescu, profesor la Facultatea de Arhitectură. 


întreruptă numai de firida dreptunghiulară a hra- mai mărunte ale îmbrăcăminţii ctitorilor, ne îndrep- 
mului 1). tàteste sà credem cà si biserica a fost redatà cu 
aceeasi scrupulozitate. Cu toate acestea, monumentul 
1) N. Ghika Budeşti, o. c., p. 28. ne apare foarte simplu, lipsit de orice decor in 

Par 

Fig. 2. — Flămânda văzută din spre sud. La stânga biserica ridicată între 1873—1890 
şi dărâmată in vara anului 1942. La dreapta biserica nouă, încă nesfingità. 

Fig. 3. — Biserica Schitului Mărculeşti-Flămânda. Tabloul votiv după un desen al pictorului Gh. 
Tătărescu (vezi nota 2, p. 178) 


BISERICA SCHITULUI MĂRCULEȘTI-FLĂMÂNDA DIN CÂMPULUNG-MUSCEL 


relief sau pictat in afară de profilul soclului, al 
cornişei şi al brâului, fără cadre de piatră şi fără 
grile de fier la ferestre, detalii care, de obicei, nu 
scăpau penelului minuţios al vechilor zugravi. 

Fotografiile (fig. 1 si 4) luate de jos — monu- 
mentul aflându-se pe înălțime 1) ne înfăţişează bise- 
rica văzută numai din faţă, deoarece zidurile incon- 
jurătoare, pe locul strâmt din vârful dealului, erau 
foarte apropiate de fațadele nord si sud 2), care, 
astfel nu puteau fi prinse de aparat. Dela prima vedere 
biserica ne apare în fotografii mult mai interesantă 
decât ne era sugerată de tabloul votiv şi decorul 
zugrăvit pe toată faţada, plastica turlei, pitorescul 
acoperisurilor şi toate celelalte detalii ne retin 
atenţia şi ne farmecă. 

Fațada ni se înfăţişează împărţită în două registre 
de obisnuitul brâu. Acesta, compus din trei rânduri 
de cărămizi semicirculare la capăt şi aşezate pe 
muchie 2), monumental, prin repetarea de trei ori 
a aceluiaşi profil, bogat decorat cu benzi colorate 
in zig-zag, pe ciubucul din mijloc şi răsucite pe 
celelalte două, ocoleşte icoana hramului ridicându-se 
in unghi drept, ajungând chiar — lucru neobişnuit — 
până la cornisà €) şi făcând astfel din singura repre- 
zentare iconografică de pe această latură elementul 
dominant al intregei faţade. 

In registrul inferior găsim o gingaşă interpretare în 
decor pictat a ordonanţei arhitecturale la modă în 
vremea aceea. Pilaştrii sau colonetele angajate în 
zidărie si arcaturile in acoladă frântă, care prin 
relieful lor înfrumuseteazà atâtea faţade 5), dintre 
care cele ale bisericii Stavropoleos din Bucuresti ê) 
pot fi socotite ca prototip, sunt aci transpuse în 
zugrăveală cu mult gust, fără a se fi păstrat elemen- 
telor arhitectonice proporţiile lor constructive. 
Ca în unele ancadramente de miniaturi, ele capătă 
proporţii convenţionale. Fusurile coloanelor sunt 
extrem de delicate, capitelele au volute decorative 
iar acoladele sunt redate cu ingeniozitate prin 
linii serpuite care amintesc unele ornamente bro- 
date ?). 

In mijlocul panourilor astfel conturate se află 
reprezentat câte un mic vas cu toarta şerpuită la 
dreapta sau la stânga din care iese, înaltă si sveltà 
o tulpină din care se desprind gratioase ramuri si 


1) Din această cauză, fotografia luată cu aparatul înclinat 
în sus, deformează puţin proporţiile monumentului. Verti- 
calele fug către un punct de fugă aerian iar biserica şi turla ne 
apar mai scunde decât erau în realitate. Fotografia mai veche 
(vezi mai sus, p. 178, nota 1) e mai puțin deformată. 

°) Zidul din spre nord se vede în fotografie. Zidul din spre 
sud se vede în altă fotografie datând din anul 1867—1868, 
comunicată de d-na Mioara Radu Rosetti, căreia îi aducem 
şi pe această cale mulţumiri. 

°) Brâul cu trei ciubuce semicirculare nu este foarte răspândit. 
Chiar în Câmpulung îl găsim la biserica Subesti (« Buletinul 
C. M. I.» anul XXIX, fig. 714—715); iar în judeţul Muscel la 
biserica veche din Goleştii Badii. 

*) La biserica Subesti, deasupra brâului, în dreptul icoanei 
hramului rămâne liberă mai mult de o cincime din înălțimea 
frizei (« Buletinul C. M. I. », anul XXIX, fig. 714—715). 

*) N. Ghika Budeşti, o. c., XXIX, p. 28. 

ê) « Buletinul C. M. LL», anul XXIX, fig. 449—450. 

‘) Vezi perdeaua altarului dela inceputul secolului al 
XVIII-lea păstrată in Muzeul de Artă Religioasă din Bucuresti 
şi reprodusă de N. Iorga, Les Arts mineurs en Roumanie. Buca- 


rest 1936, vol. II, pl. III. 

rămurele ‘cu frunze şi diferite flori, a căror simetrie 
alternează dela un panou la altul. (Fig. 6).1) 

In opoziţie cu acest registru în care decorația e 
ținută intro notă spirituală şi delicată, registrul 
superibr, formând friză, este bogat şi intens decorat 
cu motive florale prinse întrun câmp lobat. Loburile 
in jumătate de cerc şi cu vârf constituesc un desen 
care se poate repeta la nesfârşit, in toate sensurile, 
după cum ne arată nodurile de legătură figurate şi la 
loburile lipite de brâu sau de cornișă. Efectul de 
bogăţie al frizei este accentuat, în umbra straşinei de 
opoziţia dintre loburile din mijloc, mai luminoase 

Fig. 4. — Biserica Schitului Mărculeşti Flămânda după o 
fotografie mai veche (vezi nota 1, p. 178). 


decât cele mărginaşe si de zugrăveala cornişei impo- 
dobită şi ea cu impletituri florale. 

Uşa de piatră, pe a cărui lintou în formă de acoladă 
joasă, cu o frântură, sunt cioplite două mici rozete 
cu câte cinci petale, este incadratà dreptunghiular 
cu două ciubuce, unul concav şi altul convex, care 
nu se coboară până la prag (fig. nr. 10, planul 3) ne 
apare ca o replică simplificată a uşei cu un secol 
mai veche a bisericii din Vlădeştii aceluiaşi judeţ °). 

1) Se impune o apropiere cu neintrecuta decorație in stuc 
a unora din panourile dela biserica Fundenii Doamnei — 
F Bucureşti. (« Buletinul C. M. I. » anul XXIX, fig. 940, 

?) N. Ghika Budeşti, o. c., anul XXV, p. 45 si fig. 103 şi 111 


unde rozetele, trasate cu compasul au câte şase petale. 

Deasupra uşei, pisania 1), care din nefericire nu se 
poate descifra, pe o lespede de piatră de circa 
85 x 98 centimetri, are pe trei părţi un ancadra- 
ment fin cioplit constituit dintr'o împletitură de trei 
fire (fig. nr. 0, planul 2). Textul e de 16 rânduri de 
litere chirilice în relief de circa 5 centimetri înălţime. 

Fig. 5. — Biserica Schitului Mărculeşti-Flămânda. 
dupà fotografi. 


Turla Pantocratorului examinatà 
aratà, din modul cum se prezintà 


cu atentie ne 
in fotografii *) 


1) In Marele Dicţionar Geografic al României aflăm că 
această pisanie se păstra in curtea poliţiei din Câmpulung. 
Bucuresti 1899, vol. II, p. 493. 

2) Metrofotografia cere o foarte minutioasà examinare a fo- 
tografiilor şi duce la descoperirea detaliilor cari foarte adesea 
ar trece, neobservate. H. Deneux, La Metrophotographie appli- 

2 ` 9 . . 
quée à l'architecture, Paris 1930, p. 3. 

degradarea perspectivă a retragerilor din jurul 
ferestrelor, o particularitate nestudiatà încă de 
cercetàtori, desi se poate constata si la alte monu- 
mente si constituind un rafinament de plastică 
monumentalà, care, departe de a putea fi consideratà 
ca o neindemânare constructivă, contribuie fără 
indoială să dea o fizionomie 
atât de atrăgătoare monumen- 
tului. 

Până la nivelul naşterii ar- 
caturilor, retragerile, pe toată 
inàltimea ferestrelor nu sunt pe 
plan poligonal — cum s'ar pu- 
tea deduce din forma octogo- 
nalà a cornişei, ci, urmând în 
mod firesc forma cilindrică din 
interiorul turlei, sunt si ele pe 
plan circular. Arcaturile însă 
sunt pe plan poligonal, de bună 
seamă, pentru a se evita aspectul 
supărător pe care l-ar avea dacă 
ar fi pe plan circular: cheile 
lor ar apare, ieşite din planul 
picioarelor, ca suspendate în 
afară (fig. 9). Constatăm de 
altfel că pentru a se micşora 
acest efect de dezechilibru la 
una din rarele turle care au 
ciubuce arcate pe plan circular, 
la biserica fostului schit din 
Scăueni-Argeş !) s'a mărit la 
zece numărul ferestrelor pentru 
ca arcadele mai inguste, să aibă 
cheile mai puţin ieşite din planul 
picioarelor mai apropiate. 

Trecerea dela cerc la octo- 
gon se face la nivelul naşterii 
arcaturilor. Acestea, fiind con- 
struite pe un plan poligonal, 
dar plecând de pe un plan 













circular, nu pot prezenta, ca 
in cazul turlelor in intregime 
poligonale (fig. 7) intrado- 


suri cilindrice şi arcade plane, 
dar, ca o consecinţă logic cons- 
tructivă a soluţiei adoptate, pre- 
zintă suprafeţe conice şi la in- 
tradosuri si la arcade °) (fig. 8 
unde s'au arătat vârfurile co- 
nurilor 3). Pe astfel de supra- 
feţe, care par modelate cu mâna, 
umbrele au reflexe luminoase 
şi mlădierea lor în spaţiu are un 
joc plăcut şi neaşteptat. 

Găsim aceeaşi particulari- 
tate şi la cele două turle 
aproape contimporane şi vecine ale bisericii Şu- 


1) « Buletinul C. M. I.», anul XXIX, fig. 417, 424—425. 
In secție, fig. 420, nu reiese in deajuns planul circular al ciu- 
bucelor. 

2) Teoretic, la arcade, suprafeţele ar trebui să fie sferice, 
dar formatul obișnuit al cărămizilor din care sunt construite, 
le dă o formă conică. 

3) Intradosurile au vârful conului în centrul turlei iar arca- 
dele au, fiecare, alt vârf pe un ax orizontal trecând prin acelaşi 
centru. 

Fig. 6. —- Biserica Schitului Mărculeşti-Flăn:ânda. Decorul in frescă al fațadei. 


Detaliu restituit după fotografii. 

beşti 1) unde toate detaliile se pot bine observa 
dacă ne urcăm în turla clopotelor. O mai găsim 
semnalată în releveul Schitului Sfântul Ştefan dela 
Mănăstirea Hurez, întocmit de arhitectul I. Vulcon 2) 
dar nu avem, pentru moment, date suficiente pentru 
a preciza răspândirea acestui tip de turlă, pe care 
propunem să-l denumim circularo-poligonal până 
când îi vom putea da numele locului sau regiunii 
unde a luat fiinţă, probabil, ca o creaţie spontană 
a meşterilor mărunți. Rafinamente de felul acesta 
se pot naşte când, în baza unei tradiţii seculare, arta 
de a construi trece în mâna meșterilor locali, cari, 
fără ştiinţă de carte, au îndemânarea de a modela cu 
ingeniozitate în spaţiu plastica monumentală cu 

Fig. 7. — Turla poligonală. 


aceeaşi sensibilitate cu care ar galba o ulcică de lut. 
In mâna lor, formele rigide se însuflețesc : arcaturile, 
deasupra lungilor ferestre, devin sprâncene lumi- 
noase încununate de jocul surâzător al zimtilor de 
cărămidă indreptati spre soare. 

Cornişele corpului bisericii şi ale turlei au un profil 
obişnuit, jumătate convex şi jumătate concav. 
Cornişa bazei turlei nu se vede în fotografii. De 
asemeni nu putem şti dacă această bază avea meda- 
lioanele arătate în tabloul ctitorilor. 

Invelitorile sunt de şindrilă, îngrijit îmbinate cu 
şanţ şi fasonate cu colțurile rotund teşite. 


1) Biserica Subesti, datând din 1779 este numai cu 14 ani 
mai nouă decât Schitul. 

2) « Buletinul C. M. I. », anul XXIX, fig. 322, 323, 324. 
Suprafeţele conice arătate in plan si elevatii nu sunt corect 
desenate si în sectiuni (fig. 327 si 328). 

Acoperisul corpului bisericii si al bazei turlei are 
colțurile tesite si prin jocul căpriorilor, aparenti dar 
nefasonati, strasina se îngustează putin către colţuri 
si prezintă laturi neregulate în dreptul absidelor 
laterale, dând întregului un aspect rustic şi pitoresc. 

Acoperişul turlei, a cărei cornişă e octogonală — 
rezemat pe câte doi căpriori în dreptul fiecărei 
laturi, are 16 ape şi — cu muchile îndulcite de şin- 
drilă, apare aproape conic şi proiectează pe cer o 
straşină aproape circulară reamintind astfel forma 
cilindrică a acestei turle circularo-poligonale. 

Elementul atât de decorativ dela baza crucii pro- 
naosului nu este decât realizarea în lemn a unei 


‘necesitàti constructive, rezolvată cu gust. In locul 


unei baze de tablă, s'a executat din şindrilă o umbrelă 
de protecţie care îndepărtează apele ce se scurg 
dealungul crucii pătrunzând la popul în care e 
infiptă şi putrezind astfel piesa pe care se reazemă 
intregul acoperiş. Această umbrelă apare ca o 
replică, în mic, a acoperişului pronaosului. Punân- 
du-se reciproc în valoare se ajunge la un efect de 
monumentalizare prin contrast. 

Probabil că în timpul de înflorire şi de răspândire 
al învelitorilor de şindrilă, acest element era foarte 
răspândit. A dispărut însă aproape pretutindeni. A 
fost înlăturat şi de pe monumentala turlă a clopo- 
telor dela biserica din Futnicosii Muscelului, unde 
sar putea uşor reconstitui după forografiile ce s'au 
păstrat 1) şi unde avea o formă puţin diferită, dar 
in raport cu arhitectura monumentului. Aci, umbrela 
are aceeaşi pantă ca acoperişul mare şi este completată 
cu o straşină înfundată, aplecată în jos în formă de 
trunchi de piramidă. 

Crucea de pe turlă, cu discuri şi cu câte o traversă 
are între brațele ei, aşezate pe diagonale patru repre- 
zentări simbolice ale lunii, simbol ce se găseşte, 
în regiune, si la alte monumente, însă asa de neclar 
exprimate încât cu greu se mai recunoaşte forma 
semilunii 2). 

Fațadele laterale, absida altarului ca şi părţile 
componente ale planului şi bolțile interioare ne 
rămân aproape cu totul necunoscute. Restitutia 
perspectivă făcută prin metrofotografie nu poate 
preciza decât, parţial, conturul straşinei acoperi- 
sului 3). Din aceasta se poate deduce prezenţa unor 
abside laterale destul de puţin ieşite din planul zidu- 
rilor pronaosului, ceea ce nu se potriveşte cu repre- 
zentarea schitului din tabloul votiv, unde, cum am 
văzut, are un naos dreptunghiular. Numai eventuala 
descoperire şi cercetare a vechilor fundaţii ne-ar 


——________r_ze 


1) « Buletinul C. M. I. », anul XXIX, fig. 142, 143. 

2) La paraclisul Mânăstirii din Câmpulung. 

3) Pentru restitutia perspectivă, in care sa ţinut seama de 
aplecarea spre nord a jumătăţii fațadei principale si de faptul 
cà usa — cum se întâmplă adesea în vechile monumente, — 
nu este in mijlocul fațadei, s'a utilizat ca punct de plecare, in 
lipsa oricărui element precis, înălțimea brâului care sa luat 
de 60 centimetri, după brâul asemănător dela biserica aproape 
contimporană şi vecină Subesti, cu care, după cum sa văzut, 
schitul are mai multe puncte de asemănare. Pentru stabilirea 
proportiei turlei s'au utilizat ambele fotografii (vezi mai sus 
nota 1). Biserica ar avea, cuprins grosimea zidurilor o lărgime 
de 6,50 m. Lărgimea monumentului şi raportul dintre aceasta 
şi diametrul turlei se apropie foarte mult de acelea ale para- 
clisului fostei Mânăstiri Aninoasa din acelaşi judeţ. (i Bule- 


tinul CM, ha, anul XXIX, fis 292, 295, 2975298). 

putea lămuri şi această chestiune pe 
lângă atâtea altele 1). Pentru moment 
putem face numai unele presupuneri. 

Putem deduce că absidele laterale au 
fost adăogate mai târziu 2) fără a se 
modifica tabloul ctitorilor, după cum 
sa făcut şi la biserica Stavropoleos 
din Bucureşti, unde până azi monu- 
mentul este reprezentat 3) în prima lui 
formă, adică fără abside laterale şi 
fără bogatul pridvor care-l înfrumuse- 
teazà şi care i-au fostadăogate numai 
9 ani după fundare *). Din faptul 


5) Numai din cercetarea fundațiilor s'ar 
putea găsi dimensiunile exacte ale planului, 
ceea ce ar permite şi stabilirea precisă a ele- „O 
vaţiilor. S'ar putea constata dacă absidele 
laterale, cari nu sunt reprezentate în tabloul 
votiv erau dela inceput sau constituiau un 
adaos mai recent si dacă acestea, impreună 
cu absida altarului, aveau forma poligonală 
sau circulară. S'ar putea vedea, urma stâl- 
pilor probabili dintre naos si pronaos, si 
studia detaliile interioare ale planului cari ar 
permite o mai exactà reconstituire a boltilor, 
ale căror arcuri cădeau poate, pe console, etc. 

2) Cum se întâmplă destul de des. Vezi 
intre altele, dispăruta biserică Spirea Veche 
din Bucuresti, în « Buletinul C. M. I. », anul 
XVII, fasc. 40, p. 63. 

3) Vezi reproducerea în « Buletinul C. M. 
I. » anul XXIX, fig. 444. 

4) După cum a arătat Gh. Nedioglu în 
« Buletinul C. M. I. », anul XVIII, fasc. 42, 
pp. 148—153. 

Fig. 9. — Turla cilindrici. 

că, după fotografii, absidele laterale ieșeau aşa de 
puţin din planul zidurilor pronaosului s'ar putea 
crede că acestea erau excepțional de mici, din cauza 
platoului prea îngust. In acest caz, pare totuşi curios 
ca să se fi adăogat mai târziu nişte abside cu care se 
câştiga o mărire atât de redusă a suprafetii utile. 
Dar mai putem presupune că, potrivit unui tip de 
plan foarte răspândit şi în secolul al XVIII-lea, pro- 
naosul ar fi fost mai larg decât naosul bisericii, 
ascunzând astfel, pentru cine priveşte monumentul 
din faţă, o parte din ieşitura absidelor. In acest caz, 
absidele ar trebui să dateze dela fundarea bisericii 
căci nu se cunosc cazuri cu naos dreptunghiular 
mai îngust decât pronaosul. Aceste presupuneri nu 
sunt îngăduite de tabloul votiv, câtă vreme îl consi- 
derăm ca o reprezentare fidelă a realităţii, în mo- 
mentul când a fost zugrăvit. 

Crăpătura impresionantă, largă de mai mult de 
zece centimetri, care tae în mijloc faţada principală 
şi crăpăturile mai mici care brăzdează în diagonală 
aceeaşi faţadă sunt caracteristica monumentelor ale 
căror fundaţii uşoare nu coboară până la solul 
sănătos, iar crăpătura de forfecare, cu o uşoară 
deplasare a zidăriei dela naşterea arcaturilor turlei, 
puţin înclinată spre sud, arată că biserica a suferit 
şi din cauza cutremurelor de pământ. Au fost deci 
necesare lucrări de consolidare. Dar în locul unei 
subzidiri temeinice şi totale a temeliilor, singura 
lucrare care ar fi putut fi eficace; s'au proptit zidu- 
rile sdruncinate ale schitului cu contraforți masivi 
de zidărie şi s'a îngroşat fără folos soclul care a ajuns 
astfel să aibă o grosime cu totul neobişnuită, atin- 

gând 70 centimetri. In fotografii nu se văd decât 
cei doi contraforți lipiti de zidurile laterale ale pro- 
naosului 1). Ei au zidul înclinat spre exterior şi sunt 
acoperiţi cu şindrilă. 

Aceste naive consolidări s'au dovedit, cum era 
de aşteptat insuficiente. Crăpăturile au continuat 
să se deschidă cu repeziciune, după cum s'a con- 
statat si din fotografiile consecutive ce ni s'au 















A) 


Fis. 10. — Biserica Schitului Marculesti-Flamanda. 1) Plan 
fotografii; 2) Chenarul sculptat al pisaniei si 3) Cadrul usei 

şi ea dărâmată la rândul ei până la temelie, în vara 
anului 1942, când au ieşit la iveală unele blocuri de 
piatră cioplită care făcuseră parte din ferestrele 
vechei biserici şi fuseseră reintrebuintate de munici- 
palitatea oraşului Câmpulung, care condusese lucră- 
rile, ca simple materiale de construcţie, chiar la 
soclul nouei biserici. Tot atunci sa văzut că în 
zidărie se aflau două feluri diferite de cărămidă: 

ipotetic dedus din conturul strasinei acoperișului, restituit după 
restituite după fotografii; 4) Ferestrele reconstituite după 


blocurile de piatră ce sau găsit. 
P | 


păstrat. Incă din 1861 era considerată ca foarte 
stricată « fiind a se reclădi din nou » *) şi după cum 
se va vedea, era deja dărâmată în anul 1873 când s'a 
pus piatra fundamentală a unei noi biserici 3). Nici 
aceasta nu a avut o viaţă prea lungă, căci, mult 
deteriorată de cutremurul din anul 1940 a fost 


1) Doi asemenea contraforți, adăogaţi mai târziu, se află 
si la biserica brâncovenească din Doiceştii Dâmboviţii, « Bule- 
tinul C. M. I. ». Anul XXIX, f.g. 180, 182, 184, 185. 

:) Vezi mai sus p. 174. 

3) Vezi mai sus, p. 175. 


unele de 6 x 14 x 27 centimetri si altele de 
4 x 13 x 26 centimetri, care putem presupune cà 
proveneau de asemeni dela vechea biserică. Astfel 
se dovedeşte că aceasta era complet dărâmată când 
s'a început clădirea bisericii mai noi. 

Pietrele găsite sunt numai dela ferestre. Prin recon- 
stituirea lor s'a obţinut singurul element sigur care 
ne-a rămas din fațadele laterale. In blocurile de piatră 
se mai văd locaşurile în care intrau grilele de fer 
ale ferestrelor. Muchiile ştir bite ale acestor locasuri 
provin dela dărimare sau pot reprezenta locul ce 

era umplut cu plumb în jurul fierului. Putem insă 
presupune că grilele dispărute erau la fel cu cele 
dela biserica Goleşti unde verige decorative se află 
ingropate pe jumătate în piatră (fig. 10, planul 4). 
Lintoul ferestrelor era in acoladă frântă si o simplă 
baghetă cilindrică se află cioplită imprejurul des- 
chiderii. 

După cum s'a văzut fotografiile, nu corespund 
in unele privinti cu reproducerea tabloului votiv 
unde acoperişul turlei este altfel si unde, în afară 
de absidele laterale, lipsesc contraforţii laterali, 
interesantul decor pictat, cadrele de piatră cioplită 
dela uşă şi fereşti şi umbrela de sub crucea pro- 
naosului. In lipsa datelor precise ce s'ar putea găsi 
cercetându-se fundaţiile schitului — dacă n'au fost 
distruse odată cu restul monumentului şi presu- 
punând că reproducerea tabloului votiv ne-a transmis 
cu fidelitate înfățișarea bisericii în momentul când 
a fost zugrăvit imediat după fundare, nepotrivirile 
de mai sus se pot explica uşor de îndată ce le exami- 
năm în lumina dateloristorice cuprinse în studiul d-lui 
profesor Dan Simonescu (v. mai sus, p. 173—177). 

lată care pare a fi istoricul acestui monument 
dispărut. 

Modestul schit ridicat de Spătarul Dimitrie Roset 
intre anii 1764—1765, avea naosul dreptunghiular 
— fără abside laterale — si fără altă podoabă decât 
zugràvelile interioare, din care ni sa păstrat o singură 
amintire: reproducerea tabloului votiv care, astfel 
ar reprezenta biserica în forma ei originală. 

După timpuria lui « dàràpànare » de ostile au- 
striace, in anul 1792 a fost «dres cum se cade » 
tot de Spătar si cu daniile făcute de Mihai Vodă 
Şuţu, cumnatul ctitorului «l-au învelit, impodo- 
bit,... pardosind-o de isnoavă cu lespezi de piatră 
şi ... l-au adus la starea dintâi » 1). Putem presupune 
că odată cu refacerea invelitoarei, care a adus modi- 
ficarea formei acoperişului turlei si adăugarea um- 
brelei dela baza crucii pronaosului, odată cu impo- 
dobirea pereţilor exteriori cu un bogat decor pictat 
şi odată cu pardosirea bisericii sau făcut şi alte 
lucrări de piatră, cioplindu-se cadrele de piatră dela 
uşi şi ferestre, care nu sunt reprezentate în tabloul 


1) Vezi mai sus, p. 174. 

votiv. Tot atunci s’ar fi făcut şi adăugarea absidelor 
laterale, puţin desvoltate din cauza lipsei de spaţiu 
deşi nu sunt pomenite în actul din 23 August 1798, 
şi credem că prin aducerea «la starea dintâi» nu 
trebuie să înţelegem că schitul a fost refăcut întocmai 
in forma pe care o avea la fundare — cum am face 
azi — ci numai că a fost adus din nou la aceeaşi 
stare de inflorire. 

Zugrăvelile interioare vor fi fost completate în 
dreptul absidelor adăugate, fără a se zugràvi din nou 
părţile care se păstrau în stare bună şi astfel se 
explică cum tabloul votiv, care nu va fi. avut nevoie 
să fie refăcut, a rămas în starea lui originală şi nu 
se văd în el modificările şi infrumusetàrile aduse 
monumentului cu ocazia acestei prime restaurări. 

Mai târziu, la o dată care nu se poate preciza, 
biserica stricându-se din nou, din cauza fundațiilor 
slabe si a cutremurelor, s'a făcut o a doua restaurare 
când s'au construit doi sau mai multi contraforți 
pentru sprijinirea zidurilor impinse de bolți şi s'a 
incercuit cu un soclu de întărire toată biserica. 

Aceste naive lucrări n'au putut impiedeca ruinarea 
treptată a schitului care inainte de 1873 a fost 
complet dărâmat. 

Infàtisarea bogată dar unitară a fațadei, în care 
icoana hramului, monumentalizată până la cornişă 
de relieful viguros al brâului ce o încadrează, 
domină şi contrastează in mod reuşit cu propor- 
tile reduse ale uşei; gratia, vioiciunea si sponta- 
neitatea decorului pictat, bine distribuit într'o friză, 
a cărui intensitate pune în valoare, prin opoziţie 
spirituala interpretare a ordonanţei registrului infe- 
rior; plastica rafinată care modelează în spaţiu 
arcaturile turlei şi pitorescul invelitorilor sunt 
elementele care făceau din schitul dispărut, unul 
din numeroasele monumente reprezentând ridicatul 
nivel artistic ce inflorea în toate colțurile ţării, în 
jumătatea a doua a secolului al XVIII-lea. Astfel 
sentimentul justelor proporţii, posibilitatea de a 
orândui cu gust şi măsură policromia cea mai bogată 
si darul de a interpreta cu ingeniozitate plastica 
monumentală — calităţi afirmate cu tărie de toate 
manifestările artei populare şi care sau afirmat cu 
atâta vitalitate chiar într'o epocă de trecătoare 
decădere politică, ne apar incă odată ca însuşiri 
permanente ale neamului nostru. 


